               Anexa nr. 2 

                       la Hotărârea Consiliului Judeţean Bistriţa-Năsăud 
                  nr.____/______2017
Descrierea investiției şi a Indicatorilor tehnico-economici pentru obiectivul de investiții „Creşterea eficienţei energetice a clădirilor publice aflate pe str. Liviu Rebreanu, nr. 22A, oraşul Beclean, judeţul Bistriţa Năsăud”
1. Obiective preconizate a fi atinse prin realizarea investiţiei publice

Obiectivul general al investiţiei: Creșterea eficienței energetice a clădirilor de pe str. Liviu Rebreanu nr. 22A din oraşul Beclean pentru îmbunatăţirea calităţii serviciilor sociale oferite de D.G.A.S.P.C. Bistriţa-Năsăud.

Obiectivele preconizate a fi atinse prin realizarea investiţiei:

· îmbunătățirea izolației termice a anvelopei clădirii, a șarpantelor și învelitoarelor, inclusiv măsuri de consolidare a clădirii;

· introducerea, reabilitarea și modernizarea, instalațiilor pentru prepararea, distribuția și utilizarea agentului termic pentru încălzire și a apei calde menajere, a sistemelor de ventilare și climatizare, a sistemelor de ventilare mecanică cu recuperarea căldurii, inclusiv sisteme de răcire pasivă, precum și achiziționarea și instalarea echipamentelor aferente și racordarea la sistemele de încălzire centralizată, după caz;

· utilizarea surselor de energie regenerabilă, pentru asigurarea necesarului de energie a clădirii;

· implementarea sistemelor de management energetic având ca scop îmbunătățirea eficienței energetice și monitorizarea consumurilor de energie; 

· înlocuirea corpurilor de iluminat fluorescent și incandescent cu corpuri de iluminat cu eficiență energetică ridicată și durată mare de viață;

· lucrari şi dotări conexe care asigură furnizarea corespunzătoare a serviciilor sociale.
2. Principalele caracteristici tehnice ale investiţiei: 
Conform înregistrărilor la Oficiul de Cadastru şi Publicitate Imobiliară, Cartea Funciară nr. 25192, clădirile de pe str. Liviu Rebreanu nr. 22A ocupate de D.G.A.S.P.C. Bistriţa-Năsăud sunt compuse din:

· Corpul A – Spaţii cazare în regim de înălţime S+P+3E;
· Cprpul B – Spaţii cazare, magazii şi birouri în regim de înălţime D+P+3E;
· Corpul C – Birouri, biblioteca şi sala de lectură în regim de înălţime P+E;
· Corpul D – Sala de sport în regim de înalţime P+E;
· Anexa I – Casa poarta, garaje şi sala primire;
· Anexa II – Magazie alimente în regim de înălţime D+P;
· Anexa III – Magazie şi garaj;
· Anexa IV – Magazie;
· Anexa V – Vestiare şi garaje;
· Anexa VI – Foişor de recreere;
· Anexa VII – Sala fitness;
3. Obiectivele asupra cărora se realizează investiția propusă sunt:

· Corpul A (nr. cadastral 25192-C1) – Spatii cazare în regim de înalţime S+P+3E, S=762 mp, suprafaţa utilă – 3.205 mp

· Corpul B (nr. cadastral 25192-C2) – Spaţii cazare, magazii şi birouri în regim de înălţime D+P+3E , S=762 mp, suprafaţa utilă – 3.700 mp

· Corpul C (nr. cadastral 25192-C3) – Birori, biblioteca şi sala de lectură în regim de înălţime P+E , S=215 mp, suprafaţa utilă – 384 mp

· Corpul D (nr. cadastral 25192-C4) – Sala de sport în regim de înălţime P+E, S=232 mp, suprafaţa utilă – 390 mp.

Total suprafaţa utilă: 7.679 mp.
4. Prezentarea investiţiei
4.1. Lucrări de reabilitare termică a elementelor de anvelopare a clădirii: 
· Izolarea termică a faţadei - parte vitrată şi parte opacă;

· Termoizolarea planşeului de pod existent cu sisteme compozite de termoizolare;

· Izolarea termică a planşeului peste subsol şi a podului existent al clădirii;
· Asigurarea unui nivel ridicat de etanșeitate la aer a clădirii, atât prin montarea adecvată a tâmplăriei termoizolante în anvelopa clădirii, cât și prin aplicarea de tehnologii de reducere a permeabilității la aer a elementelor de anvelopă opace și asigurarea continuității stratului etanș la nivelul anvelopei clădirii.
4.2. Lucrări de reabilitare termică a sistemului de încălzire/ a sistemului de furnizare a apei calde de consum:
· Montarea robinetelor de presiune diferenţială la baza coloanelor de încălzire în scopul creşterii eficienţei sistemului de încălzire prin autoreglarea termohidraulică a reţelei;
· Înlocuirea centralelor termice proprii cu una singură, în scopul creşterii randamentului şi al reducerii emisiilor echivalent CO2;
· Înlocuirea/dotarea cu corpuri de încălzire cu radiatoare /ventiloconvectoare;
· Repararea/înlocuirea instalaţiei de distribuţie a agentului termic pentru încălzire şi apă caldă de consum;
· Montarea de robineţi cu cap termostatic la radiatoare şi izolarea conductelor din subsol/canal termic în scopul reducerii pierderilor de căldură şi masă;

· Montarea debitmetrelor pe racordurile de apă caldă şi apă rece şi a contoarelor de energie termică, inclusiv cele dotate cu dispozitive de înregistrare și transmitere la distanță a datelor.

4.3. Instalarea unor sisteme alternative de producere a energiei electrice şi termice pentru consum propriu.
4.4. Lucrări de instalare a sistemelor de climatizare, ventilare naturală și ventilare mecanică pentru asigurarea calităţii aerului interior:
· Asigurarea calității aerului interior prin ventilare naturală organizată sau ventilare hibridă (inclusiv a spațiilor comune) prin realizarea unei instalaţii de ventilare şi climatizare - instalaţie de aer condiţionat cu centrala de tratare a aerului şi recuperare de căldură;
· Montarea sistemelor/echipamentelor de climatizare, de condiționare a aerului, a instalațiilor de ventilare mecanică cu recuperare a căldurii, după caz, a sistemelor de climatizare de tip „numai aer” cu rol de ventilare şi/sau de încăzire/răcire, umidificare/dezumificare a aerului, a sistemelor de climatizare de tip „aer-apă” cu ventiloconvectoare, a pompelor de căldură, după caz;

· Instalarea ventilatoarelor și/sau a recuperatarelor de căldură.
4.5. Lucrări de reabilitare/ modernizare a instalației de iluminat în clădiri:

· Reabilitarea/ modernizarea instalației de iluminat interioară şi exterioară;
· Înlocuirea corpurilor de iluminat fluorescent și incandescent cu corpuri de iluminat cu eficiență energetică ridicată și durată mare de viață;
· Instalarea de corpuri de iluminat cu senzori de mișcare/prezență, acolo unde acestea se impun pentru economia de energie.

4.6. Lucrări de management energetic integrat:

· Montarea unor sisteme inteligente de contorizare, urmărire şi înregistrare a consumurilor energetice şi instalarea unor sisteme de management energetic integrat, precum sisteme de automatizare, control şi monitorizare, care vizează și fac posibilă economia de energie la nivelul sistemelor tehnice ale clădirii;
· Montarea echipamentelor de măsurare a consumurilor de energie din clădire pentru încălzire şi apă caldă de consum;
· Implementarea sistemelor de management al consumurilor energetice. 

4.7. Dotări (utilaje, echipamente tehnologice şi funcţionale cu și fără montaj, dotări, active necorporale).

4.8. Măsuri conexe

5. Indicatorii tehnico-economici:
Valoarea totală a investiţiei:
	Nr. Crt
	Costuri
	Valoare                                    fără TVA
	TVA
	Valoare                                            cu TVA

	
	
	lei
	lei
	lei

	1
	Total costuri investiţie
	14.180.706,77
	2.670.156,99
	16.850.863,76

	2
	din care: C + M 
	9.839.567,65
	1.869.517,85
	11.709.085,50


Eşalonarea investiţiei (INV/C+M)

An I: 6.395.798,90 lei inclusiv TVA din care C+M: 4.866.022,12 lei

An II: 10.455.064,86 lei inclusiv TVA din care C+M: 6.978.651,98 lei.

6. Durata de realizare a investiţiei: 

Durata de execuţie a lucrărilor este de 12 luni, iar durata de implementare integrală a proiectului, cu toate activităţile suport (achiziţii, publicitate, etc.) este de 24 luni 
7. Surse de finanţare:
Se propune realizarea proiectului prin fonduri externe nerambursabile, respectiv Programul Operațional Regional 2014-2020, Axa prioritară 3 Sprijinirea  tranziției către o economie cu emisii scăzute de carbon, Prioritatea de investiții 3.1 Sprijinirea eficienței energetice, a gestionării inteligente a energiei și a utilizării energiei din surse regenerabile în infrastructurile publice, inclusiv în clădirile publice, și în sectorul locuințelor, Operațiunea B – Clădiri publice. 

Finanţarea se va realiza astfel: 85% Fondul European de Dezvoltare Regională (FEDR), 13% Buget de Stat (BS) şi 2% contribuţia Consiliului Judeţean Bistriţa-Năsăud.
Valoarea totală a investiției – cu TVA: 16.850.863,76 lei.

